****

**PENODI SWYDDOG CYMORTH GWEINYDDOL X 2**

Graddfa’r Cyflog SCP. 5-6 (£23,500 i £23,893) pro rata
Codiad cyflog yn yr arfaeth

(yn dibynnu ar brofiad a chymwysterau)

Mae’r Wyddgrug yn dref farchnad draddodiadol yn Sir y Fflint, Gogledd Ddwyrain Cymru, sydd â phoblogaeth o 10,500.

Mae Cyngor Tref yr Wyddgrug yn chwilio am ddau Swyddog Cymorth Gweinyddol i gefnogi gwaith y Cyngor Tref. Mae rôl y Swyddog Cymorth Gweinyddol yn un amrywiol a bydd yn gofyn am berson amryddawn gyda phrofiad o wneud nifer o wahanol dasgau, yn cynnwys cymryd cofnodion, ymateb i ymholiadau gan aelodau’r cyhoedd a busnesau, gweithio gyda gwirfoddolwyr a rheoli archebion llogi ystafelloedd ar gyfer Canolfan Bryn y Beili.

Mae’r Cyngor Tref yn cynnig trefniadau gweithio hyblyg, trwy gytundeb.

Mae’r Cyngor yn darparu nifer o wasanaethau statudol, ond yn ogystal â’r rhain, mae’n brysur iawn mewn amrywiaeth eang o weithgareddau eraill ac mae’r Wyddgrug yn adnabyddus am ei galendr prysur o ddigwyddiadau cymunedol a’i waith gyda nifer o bartneriaid.

Y dyddiad cau ar gyfer derbyn ceisiadau yw hanner nos, Dydd Gwener 27ain Medi, mae’r cyfweliadau wedi eu cynllunio ar gyfer Dydd Mercher 9fed Hydref.

Gofynnwch am becyn cais yma: townclerk@moldtowncouncil.org.uk

Os byddwch eisiau cael trafodaeth anffurfiol am y swydd, cysylltwch â Jo Lane ar 01352 751819 neu townclerk@moldtowncouncil.org.uk